In sy persoonlike geestelike filosofie kombineer Hlungwani tradisionele elemente van sy Tsonga-erfenis met dié van sy Christelike oortuigings. Hierdie idees is ook die voedingsbron vir sy visies en die inspirasie vir sy beeldhoukuns.
“Hy herinner ons aan universele waarhede, veral dat die mens ‘n vrye wil het én die kreatiewe ruimte om homself en sy leefwêreld op verskillende maniere weer te gee. Ons is dit aan onsself verskuldig om hierdie verskil, hierdie unieke kreatiewe gees op opregte en eerlike maniere tot uiting te bring as ons die wêreld wil verander.” (Hopkins [s.a.])